CELEX: 62008CO0039
Language: el
Date: 2009-02-12
Title: Διάταξη του Δικαστηρίου (έκτο τμήμα) της 12ης Φεβρουαρίου 2009.#Bild digital GmbH & Co. KG, πρώην Bild.T-Online.de AG & Co. KG (C-39/08) και ZVS Zeitungsvertrieb Stuttgart GmbH (C-43/08) κατά Präsident des Deutschen Patent- und Markenamts.#Αίτηση για την έκδοση προδικαστικής αποφάσεως: Bundespatentgericht - Γερμανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 89/104/ΕΟΚ - Αιτήσεις καταχώρισης σήματος - Eξέταση κατά περίπτωση - Δεν ελήφθησαν υπόψη προγενέστερες αποφάσεις - Προδήλως απαράδεκτο.#Συνεκδικασθείσες υποθέσεις C-39/08 και C-43/08.

Διάταξη του Δικαστηρίου (έκτο τμήμα) της 12ης Φεβρουαρίου 2009 – Bild digital και ZVS Zeitungsvertrieb Stuttgart κατά Präsident
            des Deutsches Patent- und Markenamt 
      (Συνεκδικασθείσες υποθέσεις C‑39/08 και C-43/08)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Οδηγία 89/104/ΕΟΚ – Αιτήσεις καταχώρισης σήματος – Eξέταση κατά περίπτωση – Δεν ελήφθησαν υπόψη προγενέστερες αποφάσεις – Προδήλως απαράδεκτο»
      Προσέγγιση των νομοθεσιών – Σήματα – Οδηγία 89/104 – Απαράδεκτο καταχωρίσεως ή ακυρότητα – Προγενέστερη καταχώριση του σήματος σε ορισμένα κράτη μέλη – Ασκεί επιρροή (Οδηγία 89/104 του Συμβουλίου, άρθρο 3 § 1, στοιχεία β΄ και γ΄) (βλ σκέψη 19)
      Αντικείμενο 
      
         
               Αίτηση έκδοσης προδικαστικής απόφασης – Bundespatentgericht (Γερμανία) – Ερμηνεία του άρθρου 3 της πρώτης οδηγίας 89/104/ΕΟΚ
                  του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ L 40, σ. 1)
                  – Εξέταση των αιτήσεων καταχώρισης σήματος κατά περίπτωση, χωρίς να λαμβάνονται υπόψη οι προγενέστερες αποφάσεις που έχουν
                  εκδοθεί σε παρόμοιες περιπτώσεις – Απόρριψη της αίτησης καταχώρισης σήματος που υπέβαλε ο δικαιούχος μιας σειράς παρεμφερών
                  σημάτων
               
            Διατακτικό 
      Το Δικαστήριο διατάσσει:
      
         
                   
               
               
                  
               
               
                  	Η αρμόδια αρχή κράτους μέλους, καλούμενη να αποφανθεί επί αιτήσεως καταχωρίσεως σήματος, δεν υποχρεούται να μη λάβει υπόψη
                     τους λόγους απαραδέκτου του άρθρου 3, παράγραφος 1, στοιχεία β΄ και γ΄, της οδηγίας 89/104/ΕΟΚ, της 21ης Δεκεμβρίου 1988,
                     για την προσέγγιση των νομοθεσιών των κρατών μελών περί σημάτων, όπως έχει τροποποιηθεί με την απόφαση 92/10/ΕΟΚ του Συμβουλίου,
                     της 19ης Δεκεμβρίου 1991, και να δεχθεί την αίτηση αυτή για τον λόγο ότι το σημείο του οποίου ζητείται η καταχώριση ως σήμα
                     έχει πανομοιότυπη ή παρεμφερή σύνθεση με σημείο του οποίου έχει ήδη δεχθεί την καταχώριση ως σήμα και το οποίο αναφέρεται
                     σε πανομοιότυπα ή παρόμοια προϊόντα ή υπηρεσίες.